Hej alle

Programmet for KTKs Klubmesterskaber er nu klart. I kan se lodtrækningen ved at logge ind på jeres bruger på[www.challonge.com](http://www.challonge.com/), som I oprettede ved tilmelding. Her følger info om dette års turnering.**Seedninger**

Til orientering er der kun et antal seedede spillere i hver række (to ved 4-8 deltagere, fire ved 9-16 deltagere og otte ved 17-32 deltagere). Det tal der står ude for en ikke seedet spiller repræsenterer derfor kun den plads, som vedkomne har trukket i lodtrækningen og skal ikke opfattes som en seedning.

**Spilletid og sted** I kan se spilletidspunkt og bane for hver kamp inde i Challonge ved at holde musen over den pågældende kamp og dernæst klikke på 'Match details'. Vedhæftet denne mail finder I dog en lille oversigt over, hvilke kampe og rækker der afvikles hvilke dage. BEMÆRK at dette er vores udgangspunkt, og at de enkelte kampes spilletidspunkt kan blive ændret i Challonge af spillerne.

**Hvis man er nødt til at rykke sin kamp** Skulle man ikke have mulighed for at spille sin kamp på det planlagte tidspunkt, så skal man selv aftale nyt spilletidspunkt med sin modstander og redigere spilletidspunkt og bane inde i Challonge. Derfor finder I også vedhæftet kontaktoplysninger på deltagerne. Desværre mangler vi navne og kontaktoplysninger på enkelte. En kort mail bliver sendt til alle medlemmer og denne info ligges på hjemmesiden, så de sidste får informationen og forhåbentligt kan få fat i hinanden, hvis det skulle blive aktuelt. Hvis I alligevel skulle få udfordringer i forhold til evt. at skulle få kontakt til jeres modstander, så må I tage fat i os.

Derudover skal I kontakte Matias på[matjoerck@hotmail.com](mailto:matjoerck@hotmail.com)for at få en ny reservation til kampen i bookingsystemet. Hvis kampen ikke er blevet afviklet inden næste rundes start, så scratches spilleren, der ikke kunne spille på det oprindelige spilletidspunkt. Dette er nødvendigt for at overholde tidsplanen.   
Vi vil opfordre jer til at prøve at afvikle kampene på de oprindelige spilletidspunkter, da vi prøver at samle kampene, så vi kan samles på anlægget, hygge og få set en masse tennis sammen.

**Betaling** Betalingen skal ske før første kamp. Prisen for single er 50 kr. og for doublepar 70 kr.    
Alle som ikke har betalt endnu bedes betale via bookingsystemet, hvor deltagelse i både single og double kan vælges og betales under fanen ***medlemskab, klippekort og udstyr*** i venstre kolonne.

Dem som allerede har betalt over mobile pay eller bankoverførsel skal ikke foretage sig yderligere.

**Øvrigt**

* Når kampen er færdigspillet, så skal I selv indrapportere resultatet i Challonge senest dagen efter kampen er afviklet.
* Spilles kampen på det oprindelige spilletidspunkt, så vil vi gerne bede jer om at møde op senest 20 min før kampstart.
* Endelig skal I huske, at alle kampe undtagen finalerne spilles med egne bolde i rimelig kvalitet.

**Spørgsmål?** Har du generelle spørgsmål til turneringen, flytning af kampe og banebooking, så kontakt Matias Jørck på[matjoerck@hotmail.com](mailto:matjoerck@hotmail.com) Har du spørgsmål til Challonge, så kontakt Mads Terp på[madsterp@gmail.com](mailto:madsterp@gmail.com)

Så er der vist ikke andet at sige end rigtig god fornøjelse med dette års klubturnering - og vi ses på anlægget!

Mvh Turneringsledelsen